నైజీరియా మతపరంగా వైవిధ్యమైన దేశం. ఇస్లాం, క్రైస్తవ మతం అత్యంత విస్తారంగా ఆచరించబడుతున్నాయి. నైజీరియన్లలో ముస్లింలు, క్రైస్తవులుగా దాదాపు సమానంగా ఉన్నారు. సాంప్రదాయ ఆఫ్రికా మతాలు, ఇతర మతాలను ఆచరిస్తున్న అల్పసంఖ్యాక ప్రజలు ఉన్నారు. 

వాయవ్య ప్రాంతాలలో (హౌసా, ఫులని, ఇతరులు), ఈశాన్య (కానూరి, ఫులని, ఇతర సమూహాల) నైజీరియాలో ఇస్లాం మతం అధికంగా ఉంటుంది. ఇది దేశంలోని నైరుతిప్రాంతాలలో యోరుబాలో కూడా ఇస్లాంమత అనుచరులు ఉన్నారు. నైజీరియాలోని ఉప-సహారా ఆఫ్రికాలో అతిపెద్ద ముస్లిం జనాభా ఉంది. ప్రొటెస్టెంటు, స్థానికంగా ఆచరణలో ఉన్న క్రైస్తవత్వం పశ్చిమప్రాంతాలలో పాటించబడుతుంది. రోమను కాథలిక్కులు ఆగ్నేయ నైజీరియాలో అధికంగా ఉన్నారు. దక్షిణప్రాంతాలలో ప్రొటెస్టాంటిజం, రోమను కాథలిసిజం ఇబ్బియో, అనాంగు, ఎఫికు ఉన్నాయి.

1963 గణాంకాల ఆధారంగా నైజీరియన్లలో 47% మంది ముస్లింలు, 35% క్రైస్తవులు, స్థానిక మతాల 18% సభ్యులు ఉన్నారు. 1953 నుండి క్రైస్తవుల సంఖ్య (23%) లో గణనీయంగా పెరిగింది. స్థానిక మతానుచరులలో (20%) వారిలో క్షీణత సంభవించింది. విదేశీవలసలు, స్వదేశీవలసలు, జననరేటు కారణాలతో ముస్లింల శాతంలో (6%) క్షీణత సంభవించింది.

నైజీరియాలోని ముస్లింలు అధిక సంఖ్యలో మాలికి పాఠశాల న్యాయ పరిపాలనకు చెందిన సున్నీముస్లిం తెగకు చెందినవారై ఉన్నారు. అయినప్పటికీ గణనీయమైన సంఖ్యలో షఫీ మధాబు తెగకు చెందిన ప్రజలు ఉన్నారు. సున్నీ ముస్లింలు పెద్ద సంఖ్యలో సుఫీ సోదరత్వ సమాజంలో సభ్యులుగా ఉన్నారు. చాలా సూఫీలు ​​క్వాదిరియ్యా, తిజనియ్యా, మౌరిడే సంప్రదాయాలను ఆచరిస్తున్నారు.

ముఖ్యమైన అల్పసంఖ్యాక షియా (నైజీరియాలో షియాను చూడండి) ప్రజలు ఉన్నారు. గతంలో ఉత్తర రాష్ట్రాలలో కొంతమంది షరియా చట్టాన్ని లౌకిక చట్టపరమైన వ్యవస్థలుగా చేర్చడం కొంత వివాదానికి దారితీసింది. కానో రాష్ట్రం తన రాజ్యంగంలో షరియా చట్టాన్ని విలీనం చేయాలని కోరుకుంటుంది. అధికసంఖ్యాక ఖురానిస్టులు కాలో కాటో ఖురానియ ఉద్యమాన్ని అనుసరిస్తుంటారు. అహమ్మదీయ, మహమ్మదీయ మతానుచారులు కూడా ఉన్నారు. అలాగే బహాయీ మతస్థులు ఉన్నారు.

సి.ఐ.ఎ. ది వరల్డ్ ఫాక్టుబుక్కు 2001 నివేదిక ఆధారంగా నైజీరియా జనాభాలో 47% మంది ముస్లింలు, 43% క్రైస్తవులు, 10% స్థానిక మతాలకు కట్టుబడి ఉన్నారు. 

2010 అసోసియేషను ఆఫ్ రెలిజియను డేటా ఆర్చివ్సు నివేదిక ఆధారంగా మొత్తం జనాభాలో 46.5% క్రైస్తవులు, 45.5% ముస్లిములు ఉండగా 7.7% మంది ఇతర మతాల సభ్యులు ఉన్నారని అంచనా. ఈ అంచనాలు హెచ్చరికతో తీసుకోవాలి. ఎందుకంటే ప్రధానంగా క్రైస్తవ ప్రాంతాలలోని దక్షిణప్రాంత ప్రధాన పట్టణ ప్రాంతాలలో నమూనా డేటా సేకరించబడుతుంది.

ప్యూ రీసెర్చి సర్వేలో క్రైస్తవులలో 74% మంది ప్రొటెస్టంటు, 25% కేథలికు, 1% ఇతర క్రైస్తవ వర్గాలకు చెందినవారు ఉన్నారు. వీరిలో ఒక చిన్న సంప్రదాయ క్రైస్తవ కమ్యూనిటీ కూడా ఉంది. నైజీరియా ప్రధాన జాతి సమూహం అయిన హౌసా జాతి సమూహంలో (ఉత్తర ప్రాంతంలో ప్రధానమైనది) 95% ముస్లిం, 5% క్రైస్తవులు ఉన్నట్లు గుర్తించారు. యొరూబా తెగకు చెందిన ప్రజలలో (పశ్చిమప్రాంతంలో ఆధిక్యతలో ఉన్నారు) 55% ముస్లింలు, 35% క్రైస్తవులు, 10% నాస్థికులు ఉన్నారు. ఇగ్బోలు (తూర్పులో ప్రధానమైనది), ఇజావు (దక్షిణం) ప్రజలలో 98% క్రైస్తవులు, 2% సాంప్రదాయిక మతానికి చెందిన ప్రజలు ఉన్నారు. నైజీరియా మధ్యస్థ బెల్టులో నైజీరియాలో అత్యధిక సంఖ్యలో స్థానిక జాతి సమూహాలు ఉన్నాయి. వీరు ఎక్కువగా క్రైస్తవ, సాంప్రదాయిక మతాల సభ్యులుగా ఉన్నారు. వీరిలో ముస్లింల కొద్ది సంఖ్యలో ఉన్నారు.

దేశంలో ప్రధాన ప్రొటెస్టంటు చర్చీలలో ఆంగ్లికను కమ్యూనియను " చర్చి ఆఫ్ నైజీరియా ", అసెంబ్లీసు ఆఫ్ గాడ్ చర్చి, ది నైజీరియా బాప్టిస్టు కన్వెన్షను, ది సినగోగ్యు చర్చి ఆఫ్ ఆల్ నేషన్స్ చర్చి ఉన్నాయి. 1990 నుండి ఆఫ్రికన్లు (ప్రత్యేకించి ఎవాంజిలికలు ప్రొటెస్టంట్లు) ఆఫ్రికాలో ప్రారంభించిన అనేక ఇతర చర్చిలలో గణనీయమైన అభివృద్ధి జరిగింది. రీడీమ్డు క్రిస్టియను చర్చి ఆఫ్ గాడ్, విన్నర్సు చాపెలు, క్రీస్టు అపొస్టోలికు చర్చి (నైజీరియాలో మొదటి అలాడురా ఉద్యమం), లివింగు ఫెయితు చర్చి వరల్డ్వైడు, డీపరు క్రిస్టియను లైఫ్ మినిస్ట్రీ, ఎవాంజెలికలు చర్చి ఆఫ్ వెస్టు ఆఫ్రికా, మౌంటైను ఆఫ్ ఫైరు అండ్ మిరాకిల్సు, క్రీస్తు ఎంబసీ, లార్డు చూసెను చరిస్మాటికు రివైవలు మూవ్మెంటు, చరిస్మాటికు చరిచ్ ఆఫ్ క్రైస్టు, డొమినియను సిటీ. అంతేకాకుండా ది చర్చి ఆఫ్ జీసెసు క్రైస్టు ఆఫ్ లేటరు డే సెయింట్సు, ది అలాడురా చర్చి, సెవెంతు-డే అడ్వెంటిస్టు, వివిధ స్థానిక చర్చిలు కూడా అభివృద్ధి చెందాయి.

ఇగ్బోబలాండు ప్రధానంగా రోమను క్యాథలికు, ఎడో ప్రాంతం పెంటకోస్టలు " గాడ్ ఆఫ్ పెంటెకోస్టల్ అసెంబ్లీ " సభ్యులని ఎక్కువగా కలిగి ఉంది. ఇది అగస్టసు ఎహూరీ వుగ్యు, ఆయన సహచరులు నైజీరియాలోని ఓల్డు ఉమహుయాలో ప్రవేశపెట్టారు.

అదనంగా గ్రెయిలు ఉద్యమం, హరే కృష్ణా ఉద్యమాలకు నైజీరియా ఆఫ్రికా ప్రధాన కేంద్రంగా ఉంది. ఎకాన్కరు మతానికి చెందిన అతిపెద్ద ఆలయం నదుల రాష్ట్రం పోర్టు హరుకోర్టులో ఉంది. దీని మొత్తం సామర్థ్యం 10,000.

ది చర్చి ఆఫ్ జీససు క్రైస్టు ఆఫ్ లేటరు డే సెయింట్సు కొత్త " వెర్రీ " మిషను (2016)లో రూపొందిస్తామని ప్రకటించింది.

చరిత్ర
మతం
ప్రజాప్రభుత్వం (1999–)
భాషలు